ใช้วิธีแบบธรรมชาติด้วยตัวเอง กำจัดสารพิษด้วยอาหารเสริมล้างลำไส้ ล้างพิษด้วยอาหาร รับการสวนล้างลำไส้
การประคบด้วยน้ำมันละหุ่งจะช่วยชะล้างและขจัดสารพิษออกจากลำไส้ เตรียมผ้าสักหลาด จะเป็นผ้าฝ้ายหรือผ้าขนสัตว์ก็ได้ พลาสติกห่ออาหาร ผ้าขนหนู ถุงน้ำร้อนหรือแผ่นให้ความร้อน และน้ำมันละหุ่ง เทน้ำมันลงบนผ้าสักหลาดให้ชุ่มพอดี นอนลงและวางผ้าลงบนท้องโดยตรง แล้วใช้พลาสติกห่อรอบผ้าไว้ไม่ให้เลอะเสื้อผ้าหรือที่นอน เสร็จแล้วใช้ผ้าขนหนูพันรอบลำตัวให้ทับพลาสติกอีกที จากนั้นนำถุงน้ำร้อนหรือแผ่นให้ความร้อน (ตั้งค่าระดับปานกลาง) มาวางบนผ้าขนหนู ทิ้งไว้ 10-30 นาที ก่อนเอาออกและทำความสะอาดบริเวณท้อง คุณสามารใช้ผ้าสักหลาดซ้ำได้อีกประมาณ 3 สัปดาห์โดยไม่ต้องซัก การสวนทวารจะช่วยล้างลำไส้ระหว่างทำการขจัดสารพิษ มันคือการฉีดน้ำเข้าสู่ลำไส้เพื่อกระตุ้นการขับถ่ายและช่วยชะล้างของเสียในลำไส้  การสวนทวารอาจทำให้เกิดการพึ่งยาได้หากทำบ่อยเกินไป เช่นเดียวกับยาระบาย แต่มันจะปลอดภัยและได้ผลถ้าทำอย่างเหมาะสมในระยะเวลาสั้นๆ แพทย์ธรรมชาติบำบัดหรือนักธรรมชาติบำบัด ได้รับการฝึกให้ขจัดพิษคนไข้ได้อย่างปลอดภัยและเหมาะสม แพทย์ธรรมชาติบำบัดจะดูประวัติทางการแพทย์และยาที่คุณใช้ และเลือกวิธีล้างพิษที่ดีที่สุดสำหรับคุณได้ แพทย์จะแนะนำได้ว่าคุณควรสวนล้างลำไส้บ่อยแค่ไหน และยังสั่งจ่ายสมุนไพร อาหารเสริม และบอกแนวทางดูแลรักษาที่บ้านเพื่อจะช่วยให้คุณล้างพิษได้อย่างปลอดภัยและเป็นธรรมชาติด้วย ปัจจุบันมีอาหารเสริมล้างลำไส้จำหน่ายมากมาย บางชนิดช่วยชะล้างสิ่งสกปรกออกจากลำไส้ บางชนิดช่วยเสริมการทำงานของอวัยวะในการขับสารพิษ แต่ก่อนจะบริโภคอาหารเสริมเหล่านี้ คุณควรปรึกษาแพทย์ก่อนว่ามันจะปลอดภัยสำหรับคุณหรือไม่ ยาระบายเป็นผลิตภัณฑ์ที่ช่วยกระตุ้นให้ลำไส้ทำงานเร็วขึ้นและระบายของเสียออกให้หมด ควรระวังในการใช้ให้ดี เพราะยาระบายอาจทำให้เกิดอาการปวดท้องและท้องร่วงได้หากกินในปริมาณมาก และยังทำให้เกิดผลข้างเคียงอื่นๆ อย่างเช่น เรอ ท้องอืด มีแก๊สในท้อง หรือเป็นตะคริวที่ท้องได้ ลองใช้ยี่ห้อ มิลค์ ออฟ แมกนีเซีย (Milk of Magnesia) มิราแล็คซ์ (Miralax) หรือดัลโคแลกซ์ (Dulcolax)   ถ้าคุณกินยาระบายติดต่อกันเป็นประจำ ลำไส้คุณจะต้องพึ่งยาตลอด ดังนั้นควรใช้เพียงสองสามวันต่อครั้งเท่านั้น   ถ้าคุณอยากได้ยาระบายแบบธรรมชาติ ชาระบายอ่อนๆ ก็เพียงพอสำหรับการล้างพิษลำไส้แล้ว ใส่ชาระบายมินต์ 1-2 ถุงลงในน้ำร้อน 5-10 นาที ดื่มตอนกลางคืน คุณจะขับถ่ายประมาณ 6-8 ชั่วโมงถัดมา นอกจากอาหารที่อุดมด้วยไฟเบอร์แล้ว อาหารเสริมที่มีไฟเบอร์ก็ช่วยดักจับสารพิษและช่วยลำไส้ในการชะล้างมันด้วย กินไฟเบอร์จากรำข้าว ไซเลี่ยม หรือรำข้าวโอ๊ต 2 ช้อนโต๊ะต่อวัน กินง่ายๆ โดยใส่ในสมูทตี้หรือโอ๊ตมีลก็ได้   อย่าลืมดื่มน้ำมากๆ ช่วงที่กินไฟเบอร์เสริม ไม่อย่างนั้นไฟเบอร์อาจทำให้ท้องผูกหรือลำไส้อุดตันได้ คุณอาจจะลองกินไฟเบอร์เสริมชนิดละลายน้ำได้ อย่างยี่ห้อเบเนไฟเบอร์ (Benefiber) และเมตามูซิล (Metamucil) แมกนีเซียมจะค่อยๆ ดูดซึมน้ำเข้าสู่ลำไส้และมีฤทธิ์เป็นยาระบายตามธรรมชาติ ซึ่งต่างจากยาสมุนไพรหรือยาระบายทั่วไปตรงที่ไม่ทำให้ติดและไม่ทำให้ต้องพึ่งยาเมื่อใช้เป็นเวลานาน   กินแมกนีเซียมซิเตรท 300-600 มิลลิกรัมต่อวัน แต่ห้ามเกิน 900 มิลลิกรัมต่อวัน เพราะถ้าได้รับมากเกินไปจะเป็นอันตรายต่อสุขภาพได้ คุณสามารถหาซื้อแมกนีเซียมซิเตรทแบบดื่มแทนอาหารเสริมแบบเม็ดได้ แค่ดูให้แน่ใจว่ามีปริมาณแมกนีเซียมไม่เกิน 900 มิลลิกรัม เอ็น-อะเซทิลซิสเทอินหรือเอ็นเอซี คือสารตั้งต้นของกลูต้าไธโอน ซึ่งเป็นหนึ่งในสารล้างพิษหลักๆ ในร่างกาย พบในอาหารธรรมชาติอย่างโยเกิร์ตบางชนิดและเนื้อสัตว์ปีกโปรตีนสูง แต่ก็สามารถกินแบบอาหารเสริมได้หากอยู่ในช่วงล้างพิษลำไส้ เมื่อคุณกินเอ็นเอซีเข้าไป ร่างกายจะเปลี่ยนมันเป็นกลูต้าไธโอนซึ่งจะช่วยขจัดพิษได้เร็วขึ้นและมีประสิทธิภาพมากขึ้น  กินอาหารเสริมแคปซูลเอ็นเอซี 500-1500 มิลลิกรัมต่อวันในระหว่างช่วงล้างลำไส้ คุณสามารถหาซื้อได้ที่ร้านขายผลิตภัณฑ์เพื่อสุขภาพหรือร้านขายยา วิธีที่ดีที่สุดในการเริ่มล้างพิษในลำไส้คืองดรับประทานอาหารที่เป็นต้นเหตุของปัญหา เลี่ยงอาหารที่เป็นภาระต่อตับและลำไส้ อย่างเช่น กาแฟ น้ำตาลทรายขาว แป้งสาลี ผลิตภัณฑ์นม และแอลกอฮอล์  งดขนมหวานปรุงแต่งต่างๆ ที่เต็มไปด้วยน้ำตาลและแป้ง และหลีกเลี่ยงการกินชีสหรือไอศกรีมในปริมาณที่มากเกินไป อาหารบางชนิดจะช่วยให้คุณขจัดสารพิษจากร่างกายได้ อย่างผักในตระกูลกะหล่ำ เช่น บร็อคโคลี กะหล่ำดอก กะหล่ำดาว และกะหล่ำปลี ผักเหล่านี้มีสารอาหารมากมาย และสารประกอบเชิงซ้อนที่เรียกว่าซัลโฟราเฟน ซึ่งมีความสำคัญมากในการช่วยร่างกายกำจัดสารพิษ   อย่าลืมกินอาหารที่มีไฟเบอร์เยอะๆ เพราะกากใยจากอาหารจะช่วยขัดล้างผนังลำไส้และทำให้อาหารผ่านลำไส้ได้อย่างรวดเร็ว อาหารที่มีไฟเบอร์สูง เช่น ผักใบเขียว แอปเปิล เบอร์รี่ต่างๆ และข้าวกล้อง   การบริโภคไฟเบอร์ปริมาณมากจะทำให้สุขภาพลำไส้ดีขึ้น เพราะมันจะไปช่วยผลักดันเศษอาหารในลำไส้ให้ผ่านออกไปได้ ถ้าคุณไม่เคยไปตรวจภูมิแพ้อาหารแฝง คุณอาจจะต้องไปพบแพทย์หรือนักธรรมชาติบำบัดเพื่อทำการตรวจ การกินอาหารที่ร่างกายคุณแพ้จะทำให้ลำไส้ทำงานได้ช้าลงและเพิ่มโอกาสการเกิดสารพิษในลำไส้ได้ อาหารบางชนิดช่วยลดระดับสารพิษในเลือดได้ ผลวิจัยพบว่าคลอโรฟิลล์จะลดการดูดซึมสารพิษและช่วยในการขับสารพิษด้วย ผักใบสีเขียวเข้มจะมีคลอโรฟิลล์สูง ควรกินผักโขม ผักเคล ผักคะน้า พาร์สลีย์ ต้นอ่อนข้าวสาลี และสาหร่ายเยอะๆ  ลองกินแบบนี้ในทุกมื้อ ใส่ไข่ลงในผักเคลหรือคะน้านึ่ง หรือนำผักโขมกับต้นอ่อนข้าวสาลีไปทำเป็นสมูทตี้ คุณจะหาซื้อสาหร่ายอบกรอบมากินเล่นด้วยก็ได้ จุลินทรีย์โปรไบโอติกส์ดีต่อสุขภาพลำไส้และยังช่วยในการขับสารพิษอีกด้วย โปรไบโอติกส์ช่วยลดเอนไซม์ในร่างกายที่ทำให้ลำไส้ดูดจับสารพิษไว้แทนที่จะชะล้างไป เพื่อสุขภาพโดยรวมควรรับประทานแคปซูลโปรไบโอติกส์วันละหนึ่งเม็ดทุกวัน แต่ถ้าอยู่ในช่วงล้างพิษลำไส้อาจจะต้องเพิ่มอีก 1-2 เม็ด  การกินโยเกิร์ตและอาหารประเภทอื่นๆ ก็ช่วยให้คุณได้รับโปรไบโอติกส์เช่นกัน คนส่วนใหญ่ควรดื่มน้ำให้ได้ปริมาณครึ่งหนึ่งของน้ำหนักตัว (ในหน่วยออนซ์) เพื่อสุขภาพลำไส้ที่ดี ตัวอย่างเช่น ถ้าคุณหนัก 140 ปอนด์ คุณต้องดื่มน้ำให้ได้ 70 ออนซ์ต่อวัน โดยเฉพาะถ้าต้องการให้สุขภาพลำไส้ดีขึ้น   ปริมาณเท่านี้อาจจะดูเหมือนเยอะ แต่ถ้าคุณดื่มน้ำ 1-2 แก้ว ทุกๆ สองสามชั่วโมง ก็จะไม่เยอะเกินไป อย่าดื่มในครั้งเดียวเพราะจะทำให้แน่นท้องได้ ถ้าคุณกินไฟเบอร์มากขึ้นหรือกินอาหารเสริมไฟเบอร์ คุณก็จำเป็นต้องดื่มน้ำมากขึ้นด้วย เพราะไฟเบอร์ที่เพิ่มขึ้นนั้นต้องใช้น้ำมากขึ้นเพื่อให้ย่อยได้ดี นักบำบัดลำไส้จะได้ทำการสวนล้างลำไส้ให้คนไข้ทุกวัน การสวนล้างลำไส้อาจทำให้รู้สึกไม่ค่อยดีนัก แต่มันสามารถขจัดพิษในลำไส้ได้อย่างมีประสิทธิภาพสูง ควรเลือกนักบำบัดลำไส้ผู้เชี่ยวชาญที่ทำอย่างสะอาดและปลอดภัย ถ้าคุณมีปัญหาเกี่ยวกับลำไส้ ลองปรึกษาแพทย์เรื่องการสวนล้างลำไส้และสิ่งที่จะได้รับ ในขั้นตอนการทำ นักบำบัดลำไส้จะค่อยๆ สอดท่อเข้าไปในทวารหนัก ท่อนั้นจะเชื่อมกับปั๊มน้ำซึ่งจะฉีดน้ำหรือของเหลวเข้าไปในลำไส้ใหญ่ หลังจากลำไส้ชุ่มน้ำแล้ว นักบำบัดจะเอาท่ออันแรกออกและสอดท่อใหม่เข้าไป และจะทำการนวดท้องเพื่อไล่น้ำและของเสียออกจากลำไส้   นักบำบัดอาจมีการทำซ้ำเพื่อชะล้างลำไส้อย่างหมดจด อาจใช้น้ำมากถึง 60 ลิตรในระหว่างขั้นตอนนี้ ขั้นตอนต่อมาอาจจะใช้น้ำกับโปรไบโอติกส์ สมุนไพร หรือกาแฟ ซึ่งจะช่วยดูดของเสียออกจากลำไส้ ยิ่งปล่อยให้อุจจาระค้างอยู่ในลำไส้นานเท่าไหร่ ร่างกายคุณก็จะยิ่งดูดซึมสารพิษไว้เท่านั้น วิธีการต่างๆ ที่กล่าวไว้ด้านบนจะช่วยให้คุณสามารถขับถ่ายได้ทุกๆ วัน   ถ้าคุณเปลี่ยนพฤติกรรมการกินและลองใช้วิธีอื่นๆ แล้วแต่ก็ยังขับถ่ายทุกวันไม่ได้ ควรลองไปพบแพทย์เพื่อรับการตรวจและคำแนะนำ ถ้าคุณขับถ่ายมากกว่าวันละสองครั้งหรือมีอาการถ่ายเหลว ควรปรึกษาแพทย์ก่อนเป็นอันดับแรก
ใช้น้ำมันละหุ่งประคบ. ทำการสวนทวาร. พบแพทย์ธรรมชาติบำบัด. ปรึกษาแพทย์. ใช้ยาระบาย. กินอาหารเสริมไฟเบอร์. ลองแมกนีเซียมเสริม. ลองใช้เอ็น-อะเซทิลซิสเทอิน (N-acetyl cysteine, NAC). หลีกเลี่ยงอาหารบางชนิด. กินอาหารที่ช่วยในการขจัดสารพิษ. งดอาหารที่ทำให้เกิดอาการแพ้หรือภูมิแพ้แฝง. กินอาหารที่อุดมด้วยคลอโรฟิลล์เพื่อลดสารพิษ. บริโภคโปรไบโอติกส์. ดื่มน้ำให้มากขึ้น ร่างกายคุณต้องการน้ำเพื่อช่วยชะล้างสารพิษ. ลองสวนล้างลำไส้. ปรึกษาแพทย์เกี่ยวกับขั้นตอนการทำ. ขับถ่ายให้ได้อย่างน้อยวันละครั้ง.
https://www.wikihow.com/Detox-Your-Colon https://www.wikihow.com/Detox-Your-Colon https://www.wikihow.com/Detox-Your-Colon https://www.wikihow.com/Detox-Your-Colon
Trying Natural and Home Treatments Using Colon-Cleansing Supplements Using Diet Getting a Colonic